Η **Οικολογική Κίνηση Θεσσαλονίκης** είναι μία από τις παλαιότερες οικολογικές κινήσεις στην Ελλάδα. Ιδρύθηκε τον Οκτώβριο του 1982 και λίγους μήνες μετά οργάνωσε την πρώτη εκστρατεία ενάντια στην κατασκευή της Περιφερειακής Οδού Θεσσαλονίκης, λόγω των επιπτώσεων που θα είχε στο περιαστικό δάσος της πόλης, γνωστό και ως Σέιχ-Σου και αντιπρότεινε εναλλακτικές λύσεις για την επίλυση τοπυ κυκλοφοριακού (τραμ, θαλάσσια συγκοινωνία, διευκόλυνση πεζών, ποδηλάτων κτλ).

Οι ιδεολογικές της κατευθύνσεις ταυτίζονται με τους τέσσερις ιδεολογικούς πυλώνες του διεθνούς κινήματος πολιτικής οικολογίας: α) προστασία του φυσικού περιβάλλοντος και αντιμετώπιση των οικολογικών προβλημάτων , β) ειρήνη και μη-βία, γ) συμμετοχική δημοκρατία, δ) ανθρώπινα δικαιώματα και κοινωνική αλληλεγγύη. Επίσης, θεωρεί πως χαρακτηρίζεται και από μια μεγάλη συγγένεια προς το ρεύμα της κοινωνικής οικολογίας, όπως διαμορφώνεται κυρίως μέσα από το έργο του Μάρεϋ Μπούκτσιν. Άλλες επιρροές κατά την περίοδο της ίδρυσής της ήταν ο Αντρέ Γκορζ, ο Ιβάν Ίλιτς, ο Κορνήλιος Καστοριάδης κ.α..

Από το 1982 διατηρεί οργανωμένα γραφεία στο κέντρο της πόλης, ενώ έχει επίσημο καταστατικό από το 1987. Οι οικονομικοί πόροι της οργάνωσης προέρχονται από τις εισφορές των εταίρων, τη μηνιαία συνδρομή των μελών, έκτακτες εισφορές προσφορές, δωρεές, επιχορηγήσεις και συνεισφορές των εταίρων ή τρίτων από την Ελλάδα ή εξωτερικό σε χρήμα και είδη, τα τυχόν έσοδα από τις δραστηριότητές της, το εντευκτήριο και τις εκδόσεις της. Δεν είναι κεδροσκοπική και δεν διανέμει κέρδη, τυχόν έσοδα διατίθενται για την επίτευξη των σκοπών της. 

Η Οικολογική Κίνηση Θεσσαλονίκης είναι μέλος του *Δικτύου Εθελοντικών Οργανώσεων Θεσσαλονίκης*, *του Παρατηρητηρίου Οργανώσεων Κοινωνίας των Πολιτών Κεντρικής Μακεδονίας*, της *Ευρωπαϊκής Ομοσπονδίας Ποδηλατών* και έχει συνεργαστεί με πολλές ελληνικές, ευρωπαϊκές και βαλκανικές οργανώσεις. Πολλά μέλη της Οικολογικής Κίνησης συνέβαλαν στη δημιουργία δεκάδων οικολογικών και περιβαλλοντικών οργανώσεων σε όλη την Ελλάδα. Ιδρυτικά και άλλα στελέχη της συμμετείχαν στην ίδρυση πανελλαδικών φορέων της πολιτικής οικολογίας και εκλέχτηκαν στον Α’ και στον Β’ βαθμό Αυτοδιοίκησης ενώ στις ευρωεκλογές του 2009 εκλέχθηκε ως ο πρώτος Έλληνας οικολόγος ευρωβουλευτής ο Μιχάλης Τρεμόπουλος ένα από τα ιδρυτικά μέλη της. 

To 2013 οι άνθρωποι της Οικολογικής Κίνησης Θεσσαλονίκης αποφάσισαν να δημιουργήσουν έναν κοινωνικό πολυχώρο ο οποίος να αποτελέσει πόλο έλξης για πολλές, πολύχρωμες και ετερόκλητες κινηματικές συλλογικότητες και ομάδες. Έτσι εγκαταστάθηκε στο κτήριο της Πτολεμαίων 29Α όπου ανέπτυξε το *Οικόπολις - μια παράλλη πόλη*, ως ανοιχτό χώρο και στέκι που προσφέρει το έδαφος πάνω στο οποίο γονιμοποιούνται οι οικολογικές ιδέες και εκφράζεται έμπρακτα η κοινωνική αλληλεγγύη και η κινηματική δράση.

Το «Οικόπολις» αποτελεί πια αναπόσπαστο μέρος όλων αυτών των πρωτοβουλιών που συναντιούνται σε κοινούς αγώνες για την κοινωνική αλληλεγγύη, την ποιότητα ζωής, το περιβάλλον, περισσότερη δημοκρατία, τα ανθρώπινα δικαιώματα, που αγωνίζονται για την υπεράσπιση των δημόσιων αγαθών, για την υπεράσπιση του μέλλοντος, για όλα αυτά που αξίζει να σωθούν.

Κορωνίδα των δράσεων της Οικολογικής Κίνησης Θεσσαλονίκης αποτελούν τα 2 μεγάλα φεστιβάλ που διοργανώνονται κάθε χρόνο: το *Greenwave Festival* και το *Solidarity Festival*, τα οποία τείνουν να γίνουν θεσμός για τη Θεσσαλονίκη.

Η Οικολογική Κίνηση Θεσσαλονίκης έχει εκδώσει δεκάδες βιβλία, μπροσούρες, φυλλάδια και περιοδικά σε όλο το διάστημα της δράσης της, με μακροβιότερη την εφημερίδα *Τα εν οίκω εν δήμω* που διανεμόταν δωρεάν σε στέκια της πόλης, καθώς και το *Οικολογικό Ημερολόγιο*.

Παραπομπές
----------

1. ↑  «5 Δεκεμβρίου-Παγκόσμια Ημέρα Εθελοντισμού, εκδήλωση THESS - Δίκτυο, 12:00-15:00, Πλατεία Αριστοτέλους - Σχεδία στην πόλη». *www.sxediastinpoli.gr*. Ανακτήθηκε στις 20 Δεκεμβρίου 2016.
2. ↑  «Thessdiktio». *www.thessdiktio.gr*. Ανακτήθηκε στις 20 Δεκεμβρίου 2016.
3. ↑  «Το Παρατηρητήριο Οργανώσεων Κ. Μακεδονίας δεν συμμετέχει στο Συνέδριο της Αθήνας». *Νέα, κατάλογος για Αλληλέγγυα, Κοινωνική Οικονομία enallaktikos.gr Μπορώ και χωρίς ευρώ*. Αρχειοθετήθηκε από το πρωτότυπο στις 2016-08-08.. Ανακτήθηκε στις 2016-12-20.
4. ↑  «Παρατηρητήριο Κεντρικής Μακεδονίας». *www.paratiritiriokm.org*. Ανακτήθηκε στις 20 Δεκεμβρίου 2016. [*νεκρός σύνδεσμος*]
5. ↑  «Πραγματοποιήθηκε η Ετήσια Γενική Συνέλευση της Ευρωπαϊκής Ομοσπονδίας Ποδηλατών | www.ecology-salonika.org». Αρχειοθετήθηκε από το πρωτότυπο στις 18 Μαΐου 2021. Ανακτήθηκε στις 20 Δεκεμβρίου 2016.
6. ↑  «ECF | www.ecology-salonika.org». *ecology-salonika.org*. Αρχειοθετήθηκε από το πρωτότυπο στις 13 Οκτωβρίου 2016. Ανακτήθηκε στις 20 Δεκεμβρίου 2016.
7. ↑  «ECF». *ecf.com*. Ανακτήθηκε στις 20 Δεκεμβρίου 2016.
8. ↑  «Μιχάλης Τρεμόπουλος». *tremopoulos.eu*. Ανακτήθηκε στις 20 Δεκεμβρίου 2016.
9. ↑  «ΟΙΚΟΠΟΛΙΣ: 4.000 μερίδες φαγητού καθημερινά στην Ειδομένη». *The Huffington Post*. Ανακτήθηκε στις 20 Δεκεμβρίου 2016.
10. ↑  «ΟΙΚΟΠΟΛΙΣ». *oiko-polis.gr*. Αρχειοθετήθηκε από το πρωτότυπο στις 8 Νοεμβρίου 2016. Ανακτήθηκε στις 20 Δεκεμβρίου 2016.
11. ↑  «Οικόπολις - μια παράλληλη πόλη: γεύματα αλληλεγγύης στην Θεσσαλονίκη». *Νέα, κατάλογος για Αλληλέγγυα, Κοινωνική Οικονομία enallaktikos.gr Μπορώ και χωρίς ευρώ*. Αρχειοθετήθηκε από το πρωτότυπο στις 2016-09-13.. Ανακτήθηκε στις 2016-12-20.
12. ↑  Rejected. «Κάτι παραπάνω από ένα απλό φεστιβάλ». *rejected.gr*. Αρχειοθετήθηκε από το πρωτότυπο στις 14 Ιανουαρίου 2016. Ανακτήθηκε στις 20 Δεκεμβρίου 2016.
13. ↑  «A GreenWave flood Thessaloniki». *United Societies of Balkans*. 1 Οκτωβρίου 2014. Ανακτήθηκε στις 20 Δεκεμβρίου 2016.
14. ↑  Χρηστίδου, Βαγγελιώ (2014-09-22). ««Greenwave», «πράσινα» προϊόντα και … πράσινα παπαγαλάκια - Parallaxi Magazine» (στα αγγλικά). *Parallaxi Magazine*.. Ανακτήθηκε στις 2016-12-20.
15. ↑  «GreenWave Festival». *GreenWave Festival*. Ανακτήθηκε στις 20 Δεκεμβρίου 2016.
16. ↑  «THESSALONIKI SOLIDARITY FESTIVAL #1 ΦΕΣΤΙΒΑΛ ΑΛΛΗΛΕΓΓΥΗΣ». *www.facebook.com*. Ανακτήθηκε στις 20 Δεκεμβρίου 2016.
17. ↑  «" Τα ΕΝ ΟΙΚΩ εν δήμω"». *enoiko.blogspot.gr*. Ανακτήθηκε στις 20 Δεκεμβρίου 2016.

Εξωτερικοί σύνδεσμοι
--------------------

* Η ιστοσελίδα της οργάνωσης
* Το μπλογκ της εφημερίδας της Οικολογικής Κίνησης